el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el it el el el el el el el el el el el sv el el el el el el el el el el el el el el el el el el el el el el el el el el el el el el el el el el el en el en el el es en en en en el en el el el el el el el el el el el el el el
Ο Κλάρενς Ουίλλιαμ Νέλσον ΙΙ (αγγλικά: Clarence William Nelson II, 29 Σεπτεμβρίου 1942), είναι Αμερικανός πολιτικός, πρώην αστροναύτης και δικηγόρος, που υπηρετεί ως 14ος Διοικητής της NASA από το 2021, στην κυβέρνηση του Τζο Μπάιντεν.
Διοικητής της Εθνικής Υπηρεσίας Αεροναυπηγικής και Διαστήματος
3 Ιανουαρίου 2001 – 3 Ιανουαρίου 2019
Υπουργός Οικονομικών και Επίτροπος Ασφαλίσεων της Φλόριντα
3 Ιανουαρίου 1995 – 3 Ιανουαρίου 2001
Μέλος της Βουλής των Αντιπροσώπων των ΗΠΑ για την 9η και την 11η περιφέρεια της Φλόριντα
3 Ιανουαρίου 1979 – 3 Ιανουαρίου 1991
Μέλος της Βουλής των Αντιπροσώπων της Φλόριντα από την 47η περιφέρεια
21 Νοεμβρίου 1972 – 21 Νοεμβρίου 1978
Κλάρενς Ουίλλιαμ Νέλσον ΙΙ
29 Σεπτεμβρίου 1942 (1942-09-29) (80 ετών), Μαϊάμι, Φλόριντα, ΗΠΑ
Στρατός Ξηράς των ΗΠΑ
Προηγουμένως, υπηρέτησε ως Γερουσιαστής των Ηνωμένων Πολιτειών για την Φλόριντα από το 2001 έως το 2019. Είναι μέλος του Δημοκρατικού Κόμματος.[1][2]
Επίσης, υπηρέτησε ως Υπουργός Οικονομικών και Επίτροπος Ασφαλίσεων της Φλόριντα (1995-2001), ως Μέλος της Βουλής των Αντιπροσώπων των Ηνωμένων Πολιτειών από την Φλόριντα για την 9η περιφέρεια (1979-1983) και την 11η περιφέρεια (1983-1991), καθώς και ως Μέλος της Βουλής των Αντιπροσώπων της Φλόριντα από την 47η περιφέρεια (1972-1978).
2.1 Γερουσία των ΗΠΑ (2001-2019)
2.2 Διοίκηση της NASA (2021-)
Γεννήθηκε στο Μαϊάμι στις 29 Φεβρουαρίου 1942, με την καταγωγή του να περιλαμβάνει σκωτσέζικα, ιρλανδικά, αγγλικά και δανικά στοιχεία.[3][4] Ο πατέρας του πέθανε όταν εκείνος ήταν μόλις 14 ετών και η μητέρα του όταν ήταν 24. Σπούδασε Νομικά στο Πανεπιστήμιο της Φλόριντα, το Πανεπιστήμιο του Γέιλ και το Πανεπιστήμιο της Βιρτζίνια.[5][6] Υπηρέτησε ενεργά στον Αμερικανικό Στρατό την περίοδο 1968–1970 (Πόλεμος του Βιετναμ).[7]
Ξεκίνησε την πολιτική του καριέρα από τη Βουλή των Αντιπροσώπων της Φλόριντα, στην οποία ήταν μέλος από το 1973 έως το 1978.[8] Στη συνέχεια υπηρέτησε στη Βουλή των Αντιπροσώπων των Ηνωμένων Πολιτειών για την 9η και την 11η κογκρεσιακή περιφέρεια της Φλόριντα για την περίοδο 1979-1991.[9] Το 1995, ανέλαβε πολιτειακός Υπουργός Οικονομικών, Επίτροπος Ασφάλισης και Στρατοφύλακας της Πυροσβεστικής Υπηρεσίας της Φλόριντα, θέση στην οποία παρέμεινε έως το 2001.
Γερουσία των ΗΠΑ (2001-2019)Επεξεργασία
Το 2000, κέρδισε την εκλογική μάχη για την Γερουσία των Ηνωμένων Πολιτειών, ενώ έπειτα επανεκλέχθηκε τα έτη 2006 με 60% και 2012 με 55% των ψήφων. Οι εκλογές του 2018 για την εκλογή γερουσιαστή στη Φλόριντα αποδείχτηκαν εξαιρετικά αμφίρροπες, με τον Νέλσον και τον απερχόμενο κυβερνήτη της Φλόριντα Ρικ Σκοτ να έρχονται "στήθος με στήθος" στις δημοσκοπήσεις. Τελικά, ο Σκοτ προηγήθηκε με περίπου 10.000 ψήφους, αλλά έγινε επανακαταμέτρηση των ψήφων, καθώς η διαφορά ήταν πάρα πολύ μικρή. Στις 18 Νοεμβρίου 2018, ανακοινώθηκε ότι ο Σκοτ είχε κερδίσει με 10.033 ψήφους διαφορά και ο Νέλσον ομολόγησε την ήττα του.[10][11] Στη Γερουσία θεωρούνταν γενικά ως ένας μετριοπαθής φιλελεύθερος πολιτικός για κοινωνικά και οικονομικά θέματα.[12][13]
Διοίκηση της NASA (2021-)Επεξεργασία
Στις 18 Μαρτίου 2021, ο πρόεδρος Τζο Μπάιντεν, ανακοίνωσε την υποψηφιότητα του Νέλσον, για την θέση του Διοικητή της Εθνικής Υπηρεσίας Αεροναυπηγικής και Διαστήματος (NASA). Στις 29 Απριλίου 2021, επιβεβαιώθηκε από την Γερουσία των ΗΠΑ.
Ορκίστηκε 14ος Διοικητής της NASA, στις 3 Μαΐου 2021, από την αντιπρόεδρο Κάμαλα Χάρις.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 26 Αυγούστου 2019. Ανακτήθηκε στις 13 Οκτωβρίου 2019.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 18 Φεβρουαρίου 2016. Ανακτήθηκε στις 15 Δεκεμβρίου 2015.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 13 Σεπτεμβρίου 2015. Ανακτήθηκε στις 15 Δεκεμβρίου 2015.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 5 Σεπτεμβρίου 2015. Ανακτήθηκε στις 15 Δεκεμβρίου 2015.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 4 Ιουνίου 2017. Ανακτήθηκε στις 15 Δεκεμβρίου 2015.